b'\n_START_ARTICLE_\nVolskit\n_START_PARAGRAPH_\nVolskit (lat. Volsci) olivat muinainen itaalinen kansa. Volskit puhuivat volskin kielt\xc3\xa4, joka oli sukua umbrille, oskille ja latinalle. Volskien t\xc3\xa4rkeimpi\xc3\xa4 keskuksia olivat Antium, Tarracina (volskiksi Anxur), Circeii, Satricum, Velitrae, Sora, Arpinum ja Atina._NEWLINE_Volskit olivat roomalaisten sitkeimpi\xc3\xa4 vastustajia Italian niemimaalla. He asuivat aluksi Apenniinien niemimaan keskiosassa, mutta hy\xc3\xb6kk\xc3\xa4siv\xc3\xa4t 400-luvun eaa. alussa m\xc3\xa4kiselle ja soiselle Etel\xc3\xa4-Latiumin alueelle ja asettuivat sinne asumaan. 400-luvun eaa. alussa volskit sotivat usein yhdess\xc3\xa4 eekvien kanssa roomalaisia vastaan, mutta heid\xc3\xa4t voitettiin vuonna 431 eaa. My\xc3\xb6hemmin 300-luvulla eaa. roomalaiset kukistivat volskit uudelleen ja valloittivat heid\xc3\xa4n alueensa. Sen j\xc3\xa4lkeen valloitetulle alueella perustettiin useita roomalaisia kolonioita, joilla oli latinalaisoikeudet, ja volskit roomalaistuivat. Roomalainen sotap\xc3\xa4\xc3\xa4llikk\xc3\xb6 Marcus Furius Camillus kukisti volskit vuonna 367 eaa.'